Бүләк өләшәләр. Кем ала?..

	Апрель – Тукай ае, дияргә яратабыз. Һәрхәлдә, бу айда мәдәни даирә нык кына җанланып ала: бөек шагыйребез Габдулла Тукайга багышланган байтак чаралар үткәрелә. Әмма ул чараларда Тукайдан бигрәк, күбрәк быел премияне кемнәр алыр дигән сорау-бәхәсләр куертыла кебек. Әлеге сөаль мөнбәргә үк менеп җитмәсә дә, халык арасында йөри, борчый, пошаманга сала. Редакциягә килгән хатлар да шуны дәлилли. “Болай гына, хәл белешеп чыгарга гына” кергән әдипләр дә шушы мәсьәләне күтәрә.	 Ни өчен премиягә тәкъдим ителгән кандидатлар шулкадәр кызыксыну уята соң? Хикмәт күпсенүдәме, әллә инде пре­миягә бәйле рәвештә олуг әдип­нең исемен ваклыйбыз дип куркудамы? Әлбәттә, күңел икен­чесе­нең күбрәк булуын тели. Миңа калса, халыкның Тукай исемен ваклаудан саклыйсы килә. Чөнки “Тукай” һәм “татар” сүз­ләре күптән синонимга әйләнде. Әмма беренчесе дә юк түгел. 
	Гөлинә ГЫЙМАДОВА	
Ватаным Татарстан

	№ 42 | 20.03.2015	


